Dollarning 8100 so‘mlik kursini e’lon qilganidan so‘ng Markaziy bank sayti faoliyatida uzilishlar kuzatilmoqda

O‘zbekiston Markaziy banki rasmiy sayti 4-sentabr kuni AQSh dollari va boshqa xorijiy valyutalarning so‘mga nisbatan yangi qiymatlarini e’lon qilganidan so‘ng, uzilishlar bilan ishlay boshladi.

 Skrinshot: “CBU.uz”
Yangi kurs e’lon qilinganidag so‘ng, WWW.uz servisi ma’lumotlariga ko‘ra, saytga soat 20:00—21:00 oralig‘ida qariyb 4 ming kishi kirgan. Bungacha saytga 4-sentabr kuni soat 14:00 dan boshlab har soatda 2—2,5 ming atrofida foydalanuvchi kirayotgan edi.
Qayd etish joiz, odatiy kunlarda Markaziy bank rasmiy saytiga 2—3 ming foydalanuvchi tashrif buyuradi. Prezidentning 2-sentabrdagi valyuta siyosatini liberallashtirish haqidagi farmonidan keyin, 4-sentabr kuni saytga mazkur xabar tayyorlanayotgan vaqtda 17 ming kishi tashrif buyurgan edi.
 5-sentabrdan — 8100 so‘m! O‘zbekistonda dollarning rasmiy kursi 3889 so‘m 65 tiyinga oshdi